Source: https://www.ekonoom.sk/dane-a-odvody/vyska-materskej-davky-v-roku-2016/
Timestamp: 2020-03-28 21:56:16+00:00
Document Index: 14760037

Matched Legal Cases: ['§ 30', '§ 48', '§ 53', '§ 55', '§ 54', '§ 5', '§ 10', '§ 8', '§ 8', '§ 54', '§ 58', '§ 140']

Materská dovolenka a jej výška v roku 2016
Ste tehotná resp. budúca poberateľka materskej dávky a potrebujete viac informácií? V článku sa dozviete ako vypočítať výšku materskej dávky a ďalšie možnosti jej maximalizácie, pričom budeme poukazovať na súvislosť medzi pôrodnosťou v krajine a podporou štátu na služby starostlivosti o deti.
Materskú dovolenku upravuje Zákon č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení “) § 30 až 32, 48 až 58, 109 až 114, 227 a 235 až 237. Materská dávka sa poskytuje počas trvania materskej dovolenky, a to za podmienok ustanovených v § 48 až § 53 zákona o sociálnom poistení.
Aké sú podmienky na poberanie materskej dávky v roku 2016?
Kto má nárok na materskú:
Poistenka, ktorá je tehotná alebo ktorá sa stará o narodené dieťa, má nárok na materské, ak v posledných 2 rokoch pred pôrodom bola nemocensky poistená najmenej 270 dní. Do obdobia 270 dní sa nezapočítava obdobie výkonu služby policajta, profesionálneho vojaka a vojaka prípravnej služby.
Tu chceme upozorniť na fakt, že pomerne prísne podmienky spĺňa asi polovica rodičov žijúcich na Slovensku a tu myslíme na matky, ktoré často vychovávajú svoje dieťa osamelé, čo dokazuje aj štatistický úrad rastom až o neuveriteľných 15 % narodených detí mimo manželstva od roku 2000 do 2013.
Graf: Vývoj pôrodnosti mimo manželstva v SR od 2000 do 2013
Okrem matky má nárok na materskú:
otec dieťaťa, ak matka zomrela,
otec dieťaťa, ak sa matka podľa lekárskeho posudku nemôže alebo nesmie o dieťa starať pre svoj nepriaznivý zdravotný stav trvajúci najmenej 1 mesiac a matka nepoberá materské alebo rodičovský príspevok s výnimkou, keď dieťa bolo zverené matke rozhodnutím súdu,
manžel matky dieťaťa, ak sa matka podľa lekárskeho posudku nemôže alebo nesmie o dieťa starať pre svoj nepriaznivý zdravotný stav trvajúci najmenej 1 mesiac a matka nepoberá materské alebo rodičovský príspevok,
otec dieťaťa po dohode s matkou dieťaťa, najskôr po uplynutí obdobia, počas ktorého má matka nárok na materské (nesmie byť kratšie ako 14 týždňov od vzniku nároku na materské a nesmie zaniknúť pred uplynutím 6 týždňov odo dňa pôrodu),
Tu chceme opäť upozorniť, že na materské dávky podľa zákona má nárok aj otec dieťaťa, pokiaľ dieťa nedosiahne 3 roky. Otcova materská dovolenka má dĺžku 28 týždňov t.j. 6 mesiacov.
Vznik a zánik materskej dávky:
Nárok na materské vzniká od začiatku 6. týždňa, najskôr od začiatku 8. týždňa pred očakávaným dňom pôrodu určeným lekárom. Ak porodí skôr ako určil lekár patrí jej materské odo dňa pôrodu do uplynutia 34. týždňa od vzniku nároku na materské.
Po uplynutí 34. týždňa od vzniku nároku na materské má nárok na materské poistenka, ak porodila zároveň 2 alebo viac detí a aspoň o 2 z narodených detí sa stará alebo ak je osamelá. Nárok na materské v tomto prípade zaniká uplynutím 37. týždňa od vzniku nároku na materské.
Obdobie nároku nesmie byť kratšie ako 14 týždňov od vzniku nároku na materské a nesmie zaniknúť pred uplynutím 6 týždňov odo dňa pôrodu.
Vývoj dĺžky materskej od 2008 do 2016
Rok Dĺžka v týždňoch Dĺžka v mesiacoch
2008 – 2010 28 7
2011 34 8,5
od 2012 34 8,5
od 2013 34 8,5
od 2014 34 8,5
od 2015 34 8,5
od 2016 34 8,5
Výška materskej dávky:
Výška materskej bola po dlhej dobe zvýšená zo 65% v roku 2016 na 70 % z denného vymeriavacieho základu t.j. hrubej mzdy, určeného podľa § 55 alebo pravdepodobného denného vymeriavacieho základu určeného podľa § 54 zákona o sociálnom poistení. Dávka sa poskytuje za kalendárne dni v mesiaci, čo znamená nerovnomernú výšku počas kalendárneho roka.
DVZ = podiel súčtu vymeriavacích základov, z ktorých poistenec zaplatil poistné na nemocenské poistenie v rozhodujúcom období a počtu dní rozhodujúceho obdobia; DVZ sa zaokrúhľuje na 4 desatinné miesta nahor.
V roku 2016 platí maximálne materské vo výške 42,3124 € denne – 918,20 €/mesačne.
Vývoj materskej dávky od 2008 do 2016
Rok DVZ v % Maximálny DVZ v EUR
2008 – 2010 55 % 35,6563
2011 60% 36,7151
2012 65 % 37,8197
2013 65% 38,7617
2014 65% 39,8631
2015 65% 40,6357
2016 70% 42,3124
Z tabuľky jednoznačne vidno, kedy a ako bola zvýšená materská z 55 % až do výšky 70% DVZ.
Výpočet materskej dávky:
Pri výpočte výšky materskej sa rozlišuje či ste boli zamestnancom, SZČO alebo len dobrovoľne poistenou osobou. Taktiež môžu nastať situácie, ktoré skomplikujú určenie výšky materskej ako je aj kratšia doba zamestnania ako rok pred nástupom na materskú dovolenku. Pri výpočte výšky dávky musíme sledovať viacero faktorov, ktoré ovplyvnia samotný výpočet ako aj jej výšku.
1. Obdobie zamestnania
2. Výšku príjmu budúcej matky
3. Počet narodených detí
Výpočet materskej dávky pre zamestnancov v roku 2016:
Ak nemocenské poistenie trvalo nepretržite najmenej od 1. januára 2015 kalendárneho roka, v ktorom vznikol dôvod na poskytnutie materského, rozhodujúce obdobie na zistenie DVZ je kalendárny rok predchádzajúci kalendárnemu roku, v ktorom vznikol dôvod na poskytnutie materského.
Ak ste boli zamestnaná viac ako 90 dní v predchádzajúcom kalendárnemu roku, v ktorom vznikol dôvod na poskytnutie materského je dôležité je obdobie od vzniku nemocenského poistenia do konca kalendárneho mesiaca.
Ak ste boli zamestnaná menej ako 90 dní v predchádzajúcom kalendárnemu roku, v ktorom vznikol dôvod na poskytnutie materského je dôležité obdobie od vzniku nemocenského poistenia do konca kalendárneho mesiaca v roku a ktoré sa platí poistné na nemocenské poistenie, v predchádzajúcom kalendárnom roku a bolo najmenej 90 dní, okrem obdobia nemocenského poistenia dosiahnutého u zamestnávateľa, u ktorého vznikol dôvod na poskytnutie materského.
Výpočet materskej dávky pre SZČO v roku 2016:
V kalendárnom roku predchádzajúcom kalendárnemu roku, v ktorom vznikol dôvod na poskytnutie materského, rozhodujúce obdobie na zistenie DVZ je obdobie od vzniku nemocenského poistenia do konca kalendárneho roka, predchádzajúceho kalendárnemu roku, v ktorom vznikol dôvod na poskytnutie materského.
V kalendárnom roku, v ktorom vznikol dôvod na poskytnutie materského, rozhodujúce obdobie na zistenie DVZ je obdobie od vzniku nemocenského poistenia do konca kalendárneho mesiaca predchádzajúceho kalendárnemu mesiacu, v ktorom vznikol dôvod na poskytnutie materského.
V kalendárnom mesiaci, v ktorom vznikol dôvod na poskytnutie materského, rozhodujúce obdobie na zistenie DVZ je obdobie od vzniku nemocenského poistenia do dňa predchádzajúceho dňu, v ktorom vznikol dôvod na poskytnutie materského.
Výpočet materskej dávky pre dobrovoľne poistenú osobu v roku 2016:
Rady a súvislosti pri výške materskej dávky v roku 2016
Na materské dávky má nárok následne aj otec dieťaťa, ak je nemocensky poistený, ak bol 2 roky dozadu poistený minimálne 270 dní s tým, že čerpať dávku môže v období, pokiaľ dieťa nedosiahne vek 3 roky. Čiže ak obidvaja rodičia pracujú aj pracovali, tak najskôr si 8,5 mesačnú materskú vo výške 70 % príjmu čerpá matka dieťaťa, po nej odporúčame čerpať materskú v rozsahu 6 mesiacov čerpať otcovi takisto vo výške 70 % svojho predchádzajúceho príjmu, čo určite bude viac ako momentálna výška mesačného rodičovského príspevku na dieťa.
V súvislostí pôrodností v krajine by som chcel len dodať, že podľa štatistického úradu na Slovensku klesá pôrodnosť a počet detí, pričom podpora rodín výlučne hotovostnými dávkami nevedie k vyššej pôrodnosti. Kým iné krajiny s týmto modelom podpory a dostupnými službami majú oveľa vyššiu pôrodnosť, je to 1,8 až 2 deti na jednu ženu na Slovensku je to len 1,4 deti na jednu ženu.
Graf: Vývoj pôrodnosti v SR od 2000 do 2013
Aby sa zvýšila pôrodnosť na Slovensku by sa museli práve zvýšiť výdavky na služby starostlivosti o deti a to konkrétne:
zvýšiť materské dávky,
rodičovské príspevky,
zvýšiť životné minimum,
zvýšiť daňový bonus,
zvýšiť prídavky na dieťa
zjednodušiť podmienky na získanie materskej dávky.
Ak budete potrebovať poradiť v oblasti poberania materskej dávky, máte možnosť napísať komentár.
29 komentárov k “Výška materskej dávky v roku 2016”
16. septembra 2016 o 12:35
Chcem mat max. materskú. Čo mam spraviť lebo v článku to neni!!!
20. septembra 2016 o 6:47
neviem aké máte postavenie pred nástupom na materskú dovolenku ale predpokladajme, že ste zamestnaná. V takomto prípade viete si vyrátať výšku materskej podľa hrubého príjmu, napr.: 1.000€ – materská bude cca +-716€. Na maximalizáciu materskej by ste mali možnosť len pri zmene práce a to do inej firmy, kde by ste poberala minimálne 3 mesiace (90dní) pre nástupom na materskú v hrubom (1.300€/mesiac). Ak máte možnosť zmeny, odporúčam túto vec prekonzultovať so zamestnávateľom.
Miroslava Masničáková píše:
19. septembra 2016 o 13:03
Dobrý deň, hore radíte aby šiel otec na materskú ale čo s matkou? Musí sa vrátiť do práce? Môže zostať doma a musí niečo nahlásiť svojmu zamestnávateľovi? Lebo ak otec bude na materskej – otcovskej, matka z pohľadu sociálnej poisťovne nemôže zostať doma ale sa musí vrátiť do práce alebo ísť na neplatené voľno. Majú jedno dieťa.
21. septembra 2016 o 5:21
neviem aké má postavenie matka ale ak bola zamestnaná musí sa vrátiť do práce.
Erika Lengyelova píše:
25. septembra 2016 o 16:21
ak som SZCO a plánujeme dieťa, ako by ste mi poradili sa pripoistiť v Sociálnej poisťovni?
26. septembra 2016 o 8:16
všeobecné pravidlo je:
Ak by ste poslali informácie od kedy podnikáte by som vedel konkrétnejšie poradiť.
Spätné upozornenie: Rodičovský príspevok v roku 2016 | Ekonoom.sk
21. novembra 2016 o 10:02
chcela by som sa spýtať či profesionálny vojaci nemajú nárok na materské? Resp. keby sme sa chceli vystriedať s priateľom, že by som šla najskôr ja ako matka a potom by využil on možnosť tých 28 týždňov a poberal by materskú. Od čoho to závisí u vojakov?
22. novembra 2016 o 9:11
vychádzam zo zákona č. 328/2002 Z. z.Zákon o sociálnom zabezpečení policajtov a vojakov a o zmene a doplnení niektorých zákonov.
Podľa § 5 – Z nemocenského zabezpečenia sa poskytuje:
a) náhrada služobného platu policajta alebo náhrada služobného platu profesionálneho vojaka počas dočasnej neschopnosti na výkon štátnej služby (ďalej len „dočasná neschopnosť“),
Podľa § 10 – Materské
a) v dôsledku tehotenstva alebo osobnej starostlivosti o narodené dieťa nevykonáva štátnu službu, z ktorej je nemocensky zabezpečená, a
b) v posledných dvoch rokoch pred pôrodom bola nemocensky zabezpečená podľa tohto zákona alebo nemocensky poistená podľa všeobecných predpisov o sociálnom poistení najmenej 270 kalendárnych dní, alebo v tejto dobe sa policajtke alebo profesionálnej vojačke poskytla rodičovská dovolenka podľa osobitných predpisov.3h)
(2) Podmienka osobnej starostlivosti o narodené dieťa sa považuje za splnenú aj v období, v ktorom je dieťa prijaté do ústavnej zdravotnej starostlivosti podľa osobitného predpisu.4)
(3) Policajtke a profesionálnej vojačke vzniká nárok na materské od začiatku šiesteho týždňa pred očakávaným dňom pôrodu určeným lekárom, najskôr od začiatku ôsmeho týždňa pred týmto dňom, a ak porodila skôr, odo dňa pôrodu. Nárok na materské zaniká uplynutím 34. týždňa od vzniku nároku na materské.
(4) Policajtka a profesionálna vojačka má nárok na materské aj po uplynutí 34. týždňa od vzniku nároku na materské, ak porodila zároveň dve alebo viac detí a aspoň o dve z nich sa osobne stará alebo je osamelá. Nárok na materské osamelej policajtke a osamelej profesionálnej vojačke zaniká uplynutím 37. týždňa od vzniku nároku na materské a policajtke a profesionálnej vojačke, ktorá porodila zároveň dve alebo viac detí a aspoň o dve z nich sa osobne stará, nárok na materské zaniká uplynutím 43. týždňa od vzniku nároku na materské.
(5) Ak sa policajtke a profesionálnej vojačke vyplácalo materské pred očakávaným dňom pôrodu menej ako šesť týždňov alebo ak sa jej materské nevyplácalo vôbec, pretože pôrod nastal skôr, ako určil lekár, má nárok na materské do konca 34. týždňa od vzniku nároku na materské; osamelá policajtka a osamelá profesionálna vojačka má nárok na materské do konca 37. týždňa od vzniku nároku na materské a policajtka a profesionálna vojačka, ktorá porodila zároveň dve alebo viac detí a aspoň o dve z nich sa osobne stará, má nárok na materské do konca 43. týždňa od vzniku nároku na materské.
(6) Ak sa policajtke a profesionálnej vojačke vyplácalo materské pred očakávaným dňom pôrodu menej ako šesť týždňov z iného dôvodu, ako je uvedený v odseku 5, má nárok na materské do konca 28. týždňa odo dňa pôrodu, ale najdlhšie do konca 34. týždňa od vzniku nároku na materské; osamelá policajtka a osamelá profesionálna vojačka má nárok na materské do konca 31. týždňa odo dňa pôrodu, ale najdlhšie do konca 37. týždňa od vzniku nároku na materské a policajtka a profesionálna vojačka, ktorá porodila zároveň dve alebo viac detí a aspoň o dve z nich sa osobne stará, má nárok na materské do konca 37. týždňa odo dňa pôrodu, najdlhšie do konca 43. týždňa od vzniku nároku na materské.
(7) Policajtka a profesionálna vojačka, ktorej sa narodilo mŕtve dieťa, má nárok na materské do konca 14. týždňa od vzniku nároku na materské.
(8) Policajtka a profesionálna vojačka, ktorej dieťa zomrelo v období trvania nároku na materské, má nárok na materské do konca druhého týždňa odo dňa úmrtia dieťaťa, najdlhšie do konca 34. týždňa od vzniku nároku na materské. Osamelá policajtka a osamelá profesionálna vojačka, ktorej dieťa zomrelo v období trvania nároku na materské, má nárok na materské do konca druhého týždňa odo dňa úmrtia dieťaťa, najdlhšie do konca 37. týždňa od vzniku nároku na materské a policajtka a profesionálna vojačka, ktorá porodila zároveň dve alebo viac detí a aspoň o dve z nich sa osobne stará, má nárok na materské najdlhšie do konca 43. týždňa od vzniku nároku na materské.
(9) Obdobie nároku na materské policajtke a profesionálnej vojačke, ktorá dieťa porodila, nesmie byť kratšie ako 14 týždňov od vzniku nároku na materské a nesmie zaniknúť pred uplynutím šiestich týždňov odo dňa pôrodu.
(10) Policajtka, policajt, profesionálna vojačka alebo profesionálny vojak, ktorý prevzal dieťa do osobnej starostlivosti, má nárok na materské odo dňa rozhodnutia príslušného orgánu o zverení dieťaťa do osobnej starostlivosti v období 28 týždňov od vzniku nároku na materské do dovŕšenia troch rokov veku dieťaťa, ak
a) z dôvodu osobnej starostlivosti o dieťa nevykonáva štátnu službu, z ktorej je nemocensky zabezpečený, a
b) v posledných dvoch rokoch pred prevzatím dieťaťa do osobnej starostlivosti bol nemocensky zabezpečený podľa tohto zákona alebo nemocensky poistený podľa všeobecných predpisov o sociálnom poistení najmenej 270 kalendárnych dní, alebo v tejto dobe sa policajtke, policajtovi, profesionálnej vojačke alebo profesionálnemu vojakovi poskytla rodičovská dovolenka podľa osobitných predpisov.3h)
(11) Policajt alebo profesionálny vojak, ktorý prevzal dieťa do osobnej starostlivosti, je
b) otec dieťaťa, ak sa podľa lekárskeho posudku matka o dieťa nemôže starať alebo nesmie starať pre svoj nepriaznivý zdravotný stav, ktorý trvá najmenej jeden mesiac, a ak matka nepoberá materské alebo rodičovský príspevok s výnimkou, keď dieťa bolo zverené matke rozhodnutím súdu,
(12) Policajtka alebo profesionálna vojačka, ktorá prevzala dieťa do osobnej starostlivosti, je
(13) Policajtka, policajt, profesionálna vojačka alebo profesionálny vojak, ktorý prevzal do osobnej starostlivosti dve alebo viac detí, má nárok na materské aj po uplynutí obdobia, počas ktorého mal nárok na materské podľa odseku 10, ak sa ďalej osobne stará aspoň o dve z týchto detí, do konca 37. týždňa od vzniku nároku na materské, ale nie dlhšie ako do dovŕšenia troch rokov veku detí.
(14) Ak policajtke a profesionálnej vojačke zaniklo nemocenské zabezpečenie podľa tohto zákona v období tehotenstva, nárok na materské jej vzniká od začiatku šiesteho týždňa pred očakávaným dňom pôrodu určeným lekárom alebo odo dňa pôrodu, ak porodila skôr, ak
a) neuplynulo viac ako osem mesiacov ku dňu začiatku šiesteho týždňa pred očakávaným dňom pôrodu určeným lekárom alebo skutočným dňom pôrodu, alebo
(15) Ak dieťa prevzala do starostlivosti odo dňa rozhodnutia príslušného orgánu o zverení dieťaťa do osobnej starostlivosti iná fyzická osoba alebo právnická osoba z dôvodu, že sa policajtka, policajt, profesionálna vojačka alebo profesionálny vojak uvedený v odsekoch 11 a 12 podľa lekárskeho posudku nemôže alebo nesmie osobne starať o dieťa pre svoj nepriaznivý zdravotný stav, nárok na materské tejto policajtke, policajtovi, profesionálnej vojačke alebo profesionálnemu vojakovi zaniká dňom prevzatia dieťaťa do tejto starostlivosti a opätovne vzniká odo dňa prevzatia dieťaťa zo starostlivosti inej fyzickej osoby alebo právnickej osoby. Nárok na materské trvá počas celého obdobia trvania nároku na materské, najdlhšie do dovŕšenia troch rokov veku dieťaťa.
(16) Ak sa policajtka, policajt, profesionálna vojačka alebo profesionálny vojak prestal osobne starať o dieťa z iného dôvodu, ako je jeho nepriaznivý zdravotný stav, nárok na materské zaniká dňom skončenia jeho osobnej starostlivosti o dieťa a opätovne vzniká odo dňa pokračovania osobnej starostlivosti o toto dieťa. Obdobie, počas ktorého sa policajtka, policajt, profesionálna vojačka alebo profesionálny vojak prestal osobne starať o dieťa z iných dôvodov, sa započíta do celkového obdobia trvania nároku na materské.
(17) Materské sa poskytuje za kalendárne dni. Materské sa poskytuje za to isté obdobie len raz a len jednej policajtke alebo len jednej profesionálnej vojačke; to neplatí, ak nárok na materské vznikne policajtovi alebo profesionálnemu vojakovi počas obdobia uvedeného v odseku 9.
(18) Materské sa poskytuje policajtke, policajtovi, profesionálnej vojačke alebo profesionálnemu vojakovi vo výške nemocenského podľa § 8; to platí aj v prípadoch uvedených v odsekoch 15 a 16.
(19) Materské sa poskytuje policajtke alebo profesionálnej vojačke, ktorej nemocenské zabezpečenie zaniklo počas tehotenstva, vo výške nemocenského podľa § 8, ak nárok na materské vznikne najneskoršie do ôsmich mesiacov po skončení služobného pomeru a ak nemá nárok na výsluhový dôchodok, invalidný výsluhový dôchodok alebo na materské podľa osobitného predpisu3f) a splnila ostatné podmienky na vznik nároku na materské.
13. marca 2017 o 14:10
Dobrý den .Mame dieta do troch rokov a manželka je tehotna.Ona nemala narok na matersku kedže nepracovala ale ja by som si chcel na to starsie dieta kym dovrsi 3 roky uplatnit matersku.Ale ako to je vtedy ked sa narodi druhe dieta ? možem si vtedy uplatnovat matersku na to starsie?
14. marca 2017 o 12:02
máte nárok na materské ak:(otcovské)
– v deň nástupu na materské je nemocensky poistený alebo je v (7-dňovej) ochrannej lehote po skončení nemocenského poistenia,
– v období 2 rokov bol nemocensky poistený najmenej 270 kalendárnych dní,
– na materské môže nastúpiť najskôr v čase, kedy uplynulo 6 týždňov odo dňa pôrodu,
– matka nepoberá materské na žiadne dieťa,
– nepoberajú rodičovský príspevok ani príspevok na starostlivosť o dieťa a to ani na ďalšie dieťa,
– dieťa ešte nedovŕšilo vek 3 roky,
– ak je povinne nemocensky poistený ako zamestnanec, nemá v čase kedy poberá materské príjem za aktívnu prácu, ktorú by vykonával počas poberania materského
– predložia spolu s matkou dieťaťa v Sociálnej poisťovni neformálne prehlásenie, že sa dohodli na tom, že otec prevzal dieťa do starostlivosti.
Materské je 70% z Vášho denného vymeriavacieho základu (DVZ) za jeden kalendárny deň materské môžete poberať 28 týždňov od vzniku nároku na materského. Ak by ste nastúpili po 1.5.2017 by sa malo materské zvýšiť na 75% z DVZ a to aj vtedy ak materské priznané bolo pred 1.5.2017.
Ak vy ako manžel nastúpite na materskú manželka nebude poistená štátom, tým pádom musí buď si platiť odvody ako samoplatiteľ do ZP alebo sa hlásiť na UP.
ZuzanaNováková píše:
25. júla 2017 o 9:50
Dobry den pan Hulitka,
Dakujeme za odpovede ktore tu pisete a za tipy. Ak som spravne pochopila, ak by som sa dala 3 mesiace zamestnat u ineho zamestnavatela s prijmom 1300 € v hrubom, mam narok na max. matersku ? Moja otazka, ako to je pri druhom dietati? kedy mam narok na max matersku?
Kedy mi odporucate (cisto teoreticky) mat druhe dieta? po uplynuti prvej mmaterskej? dakujem za rady a tipy,
S pozdravom a zelam pekny den
26. júla 2017 o 16:27
podmienky na poberanie sú známe. Ak by som chcel aj keď teoreticky poradiť, by som mal vedieť aké ste mali postavenie pre nástupom na materskú.
Odporúčam Vám knihu Materská od Pána Jozefa Mihála.
31. augusta 2017 o 8:49
rada by som sa vás spýtala či mám nárok na materské ak som otehotnela 25.7. A nemocenské dávky si platím od 1.7. 2017,som SZCO,pripadne mi viete aj poradiť výšku materského keďže môj mesačný príjem je 1050. Čo sa týka platenia nemocenského začala som až v júli nakoľko prvý rok som bola oslobodená a neplatila som si dobrovoľne. Ďakujem krásne
4. septembra 2017 o 22:43
dobré známe pravidlo hovorí, že ak povinné nemocenské poistenie SZČO začalo v predchádzajúcom kalendárnom roku, tak RO (rozhodujúce obdobie) je obdobie vzniku nemocenského poistenia do konca predchádzajúceho obdobia. Vo Vašom prípade ak ste začala platiť SP odvody od 1.7.2017 a nástup na materskú bude v roku 2018 tak RO bude obdobie od 01.07.2017
Výška materskej čisto teoreticky by bolo rátané z minimálneho vymeriavacieho základu 441,50 eur t.j. 0,75% je 331, 13 EUR. Počas poberania materskej nebudete platiť odvody ani do SP ani do ZP.
24. septembra 2017 o 12:12
momentálne som 7. rok SZČO, otehotnela som a termín nástupu na materskú mi vychádza okolo 9.3.2018. Zvažujem živnosť ukončiť k 30.11.2017 a od 1.12.2017 sa zamestnať na Trvalý pracovný pomer v jednej firme. Chcem sa spýtať, z čoho a ako sa mi bude vyrátavať materská, ak splním u nového zamestnávateľa podmienku minimálneho poistenia 90 dní (dec 17, jan 18, feb 18). Bude sa prihliadať iba na hrubý príjem u nového zamestnávateľa za dané 3 mesiace alebo aj nejakým spôsobom na príjmy zo živnosti (kombinovane)? Vopred Vám ďakujem za odpoveď.
25. septembra 2017 o 7:22
podľa zákona o sociálnom poistení poistenkyňa, ktorá je tehotná alebo ktorá sa stará o narodené dieťa, má nárok na materské, ak v posledných dvoch rokoch pred pôrodom bola nemocensky poistená najmenej 270 dní. Túto podmienku predpokladám spĺňate.
§ 54 – Rozhodujúce obdobie na zistenie denného vymeriavacieho základu:
Ak budete poistená od 01.12.2017 a nástup na materskú by ste mali 01.04.2018 tak, (od vzniku nemocenského poistenia do dňa pred nástupom na materské) by sa poistné platilo za viac ako 90 kalendárnych dní, preto rozhodujúce obdobie by bolo od 01.12.2017 do 31.3.2018 (od vzniku pracovného pomeru do konca mesiaca predchádzajúceho mesiacu, v ktorom začala materská).
V tomto období by bol celkový vymeriavací základ 4*1200€ = 4800 eur.
Výpočet DVZ = 4800/121 (počet dní od 01.12.2017 do 31.3.2018) = 39,6693 €
Materské za mesiac apríl 2018 bude 75% z 39,6693 x počet dní = 892,56 €.
6. októbra 2017 o 9:14
chcela by som sa informovať o spôsobe výpočtu výšky pn ak som bola minulý rok zamestnaná u dvoch zamestnávateľov súbežne od 1.1.2016. U jedného zamestnávateľa pracovný pomer pokračuje, u druhého skončil k dátumu 30.3.2016. Pracovala som u neho dva roky. (čiže už pred 1.1.2016- tento dátum uvádzam bo sa domnievam, že rozhodujúce obdobie na výpočet denného vymeriavacieho základu je minulý rok).
Ak sa robí súhrn príjmov, nemám dať ešte jednu žiadosť na sociálnu poisťovňu? Jednu mi samozrejme poslal terajší zamestnávateL. Keďže v druhej práci som skončila, neviem ako mám postupovať a či mi vôbec toto zamestnanie bude do vymeriavacieho základu rátané.
11. októbra 2017 o 18:16
denný vymeriavací základ (DVZ) na určenie výšky nemocenskej dávky je podiel súčtu vymeriavacích základov, z ktorých poistenec zaplatil poistné na nemocenské poistenie v rozhodujúcom období a počtu dní rozhodujúceho obdobia. Takže ak ste mali viacerých zamestnávateľov tak postupujete podľa Zákona č. 461/2003 Z.z. o Sociálnom poistení § 58 odsek 1 až 3.
9. novembra 2017 o 18:09
Dobrý deň, prosim chcela by som sa spýtať :
Od apríla 2016 som pracovala na dohodu s príjmom 70€v čistom do mája 2017.
V máji som začala ako SZČO, platím iba zdravotku (nakoľko som oslobodená od platenia do soc.poistovne).
Ak by som teraz začala platiť dobrovoľné poistenie z vymeriavacieho základu 1000€ a budúci rok pôjdem na materskú ako a z čoho sai bude počítať?
10. novembra 2017 o 8:08
musíte zistiť rozhodujúce obdobie. Ak nemocenské poistenie zamestnanca, samostatne zárobkovo činnej osoby alebo dobrovoľne nemocensky poistenej osoby trvalo nepretržite najmenej od 1. januára kalendárneho roka predchádzajúceho kalendárnemu roku, v ktorom vznikol dôvod na poskytnutie materského, rozhodujúce obdobie na zistenie DVZ je kalendárny rok predchádzajúci kalendárnemu roku, v ktorom vznikol dôvod na poskytnutie materského.
Odporúčam túto problematiku riešiť s Vašim účtovníkom, ktorý by mal vedieť Vám odborne poradiť.
20. novembra 2017 o 21:44
Dobry den, tyka sa ma retazovy porod, momentalnr som na rd, zaciatkom decembra nastupujem na druhu md. V roku 2016 po skonceni md mi bola vyplatena dovolenka, a teda tento prijem sa pre mna stava prijmom pre vypocet dvz..otazka: je mozne sa na jeden den odhlasit z rd a nastupit do prace, kde mi stale trva tpp za odmenu 60€ brutto a dalsi den nastupit znova na rd a na zaklade tohto prijmu mi bude pocitana druha materska? Dakujem za odpoved
11. decembra 2017 o 17:09
ak som dobre pochopil, tak ste zvedavá na rozhodujúce obdobie?!
Podľa pravidla DVZ sa vypočíta ako podiel vymeriavacieho základu v rozhodujúcom období a počtu kalendárnych dní rozhodujúceho obdobia (z čoho sa vylúčia dni, za ktoré sa podľa § 140 ZSP poistné neplatí, napríklad dni PN, OČR).
Najlepšie je to vysvetliť na príklade aj pre ostatné budúce mamičky:
Ste zamestnankyňa, pracovný pomer začal predpokladáme ešte pred rokom 2015 a na materskú pri druhom dieťati nastupujete 08.12.2017. V roku 2016 boli ste celý rok na rodičovskej dovolenke, okrem príjmov za riadnu dovolenku x €. Následne až do konca roka 2016 boli ste na rodičovskej dovolenke.
Rozhodujúce obdobie je rok 2016!! Hrubá mzda / počet dní = bude DVZ
Pri výpočte sa delí počtom kalendárnych dní, za ktoré sa platilo v roku 2016 poistné. Nezahrnú sa dni materskej ani dni rodičovskej dovolenky.
Prerušenie by malo význam len v prípade ak by ste nastúpila na materskú dovolenku v orku 2018.
Ak dovolíte odporúčam knihu Materská od pána Mihála.
29. decembra 2017 o 0:01
škoda, ze informácie už nie sú aktuálne a na túto tému nemáte aktuálny článok. Bol by som zvedavá, či mi viete poradiť, ak by som chcela mať ďalšie diata, ako sa na to pripraviť aby sme obaja mohli ísť na rodičovskú dovolenku?!
Chceme mat okolo 1000€. Je to možné?!
29. decembra 2017 o 8:03
ďakujeme za prejavený záujem. Práve pripravujeme pre rok 2018 článok na tému materskej. Samozrejme záleží od Vašej situácie, ale je možné mať materskú aj vyššiu – pre rok 2018 maximálna suma materskej takmer 1400€.
10. septembra 2018 o 10:26
chcela by som sa opýtať ako je to s vymeriavacim základom pre policajtky a vojačky, na MD nastupujem 2.11.2018, a zaujíma ma či 70percent materskej sa počíta z hrubého alebo čistého príjmu. Tz. ak mám hrubý mes. príjem napr. 1000€ tak či bude moja materska približne 700€ alebo len 490€. Čo je si myslím dosť diskriminačné.
Zo zákona 328/2002 mi to nie je celkom jasné. Ďakujem
11. septembra 2018 o 10:29
ide o príjem zo závislej činnosti, a preto sa výška materskej vypočíta ako 75 % z hrubej mzdy. Čo vychádza podobne ako čistý príjem.
15. januára 2019 o 8:44
Dobrý deň, som policajtka idem na materskú, bude to teda 75% z hrubého príjmu s príplatkami alebo bez nich?Po prechode na rodičovskú koľko budem dostávať?
16. januára 2019 o 14:54
sociálna poisťovňa bude posudzovať celú Vašu hrubú mzdu za rozhodujúce obdobie, nerozlišuje fixnú a variabilnú zložku. Po materskej, keď nastúpite do práce tak pokračujete podľa pracovnej zmluvy. Samozrejme mal by Vám zamestnávateľ zohľadňovať zvyšovanie platu podľa Zákonníka práce.